**Az előterjesztést megtárgyalta:**

* Oktatási és Szociális Bizottság
* Gazdasági és Városstratégiai Bizottság

*A határozati javaslatot törvényességi*

*szempontból megvizsgáltam:*

*/: Dr. Károlyi Ákos :/*

*jegyző*

**ELŐTERJESZTÉS**

**Szombathely Megyei Jogú Város Közgyűlésének 2017. március 27-i rendkívüli ülésére**

**Javaslat a Kneipp módszer óvodai bevezetésével kapcsolatos döntés meghozatalára**

Szombathely Megyei Jogú Város Önkormányzata fenntartásában lévő Szombathelyi Kőrösi Csoma Sándor Utcai Óvodában, a Szombathelyi Donászy Magda Óvodában és a Szombathelyi Weöres Sándor Óvodában 2016-ban megkezdődött a Kneipp módszer bevezetése. Az óvodapedagógusok előtte két hónapos tanfolyamon vettek részt, melyen megszerezték a gyermekekkel való Kneipp módszertani foglalkozások tartására szóló ismereteket. 2017 márciusában újabb tanfolyam indul az óvodapedagógusok részére.

Sebastian Kneipp saját megfigyelései alapján Bajorországban dolgozta ki módszerét, amely öt oszlopra épül: hidroterápia, gyógynövények alkalmazása, helyes étrend, mozgás és a belső egyensúly megteremtése rendterápiával. A módszer az egészség megőrzését szolgálja. Sebastian Kneipp által kidolgozott módszer jól integrálható az óvodai programokba, segítségével egészségtudatosabbak, egészségesebbek lehetnek a gyermekek.

A Kneipp módszer óvodai oktatásának a célja, hogy a gyermekek szinte játszva tanuljanak meg egy egészséges és természetes életmódot, melyre alapozva a későbbiek során öngondoskodásra képesek legyenek és tudatosan legyenek felelősek önmagukért, embertársaikért és a természetért.

A Magyarországi Kneipp Szövetség több nemzetközi EU-s projektben vett részt. Ezeknek a projekteknek köszönhetően a Vasi Hegyháton több Kneipp objektum is épült. A Magyarországi Kneipp Szövetség az előző projektekben való részvétel alapján lehetőséget kapott egy újabb projektben való részvételre, mely főleg a városi óvodákat célozza meg. A „Kneipp Gesundheit für Kinder” elnevezésű projektben 7 Európai Uniós ország városi óvodái vennének részt, azzal a céllal, hogy a városi óvodákban kerüljön egységesítésre a Kneipp-módszer óvodai programja. A projekt gazdája és lebonyolítója a Német Kneipp Szövetség.

A projektben való részvétel önrésze 13 000 Euró.

A pályázat lehetőséget biztosít arra, hogy – a jelenlegi három szombathelyi óvodán kívül - a többi szombathelyi óvodában is alkalmazásra kerüljön az egységesített Kneipp módszer.

A sikeres projekt legfőbb hozadéka az lehetne, hogy minden szombathelyi óvodás megtanulhatná ezt a nagyon hasznos és tudományosan bizonyított, nemzetközileg elismert módszert.

Dr. Garda Károly a Magyarországi Kneipp Szövetség elnöke kéri, hogy Szombathely Megyei Jogú Város Közgyűlése az önrész biztosításával támogassa a Magyarországi Kneipp Szövetség projektben való részvételét.

Kérem a Tisztelt Közgyűlést, hogy az előterjesztést megtárgyalni, és a határozati javaslatot jóváhagyni szíveskedjék.

**Szombathely, 2017. március „ ”**

**/: Dr. Puskás Tivadar :/**

**HATÁROZATI JAVASLAT**

**……../2017. (III. 27.) Kgy. számú határozat**

1. Szombathely Megyei Jogú Város Közgyűlése a „Javaslat a Kneipp módszer óvodai bevezetésével kapcsolatos döntés meghozatalára**”** című előterjesztést megtárgyalta. A Közgyűlés elviekben támogatja, hogy a Magyarországi Kneipp Szövetség részt vegyen a „Kneipp-Gesundheit für Kinder” elnevezésű projektben, melynek célja, hogy a szombathelyi óvodákban egységesítésre kerüljön a Kneipp-módszer óvodai programja.
2. A Közgyűlés kinyilvánítja, hogy eredményes pályázat esetén a legfeljebb 13 000 Euró összegű önrészt a Magyarországi Kneipp Szövetség számára biztosítja.

**Felelős:** Dr. Puskás Tivadar polgármester

Koczka Tibor alpolgármester

Molnár Miklós alpolgármester

Dr. Károlyi Ákos jegyző

/a végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője/

**Határidő:** azonnal